paragraph_text: Rat Osam prinčeva, Pobuna Osam kraljeva ili Ustanak Osam prinčeva ( 八王之亂 八王之乱 wáng zhī luàn/ wang chih luan) je naziv za razdoblje političke nestabilnosti i građanskog rata koji je pogodio Kinu od 291. do 306. godine, za vrijeme vladavine cara Huija iz dinastije Jin. Ime je dobio po njegovim glavnim sudionicima - prinčevima (wang kin. 王) - iz iste dinastije, čiji su životopisi prikupljeni u poglavlju 59 "Povijesti dinastije Jin"  (Jinshu). Većina borbi se odvijala u sjevernoj Kini koja je pri tome opustošena, a što su početkom 4. stoljeća iskoristili Wu Hu nomadi i digli veliki ustanak kojim je kineska carska vlast protjerana iz sjeverne Kine.